section_heading: Radnja
paragraph_text: Protivno željama Vijeća, Gandalf pošalje Bilba i Patuljke do Zamagljenih Planina. Prolazeći kroz Planine, Bilba i Patuljke uhvate Goblini i odvode do Velikog Goblina. Bilbo se odvaja od Patuljaka i susreće Golluma kojem, u trenutku dok ubija ošamućenog Goblina kako bi se najeo, slučajno ispadne misteriozni prsten. Uzevši prsten i stavivši ga u svoj džep, Bilbo se uskoro nađe oči-u-oči s Gollumom. Oni zaigraju igru zagonetki u kojoj se oklade da će Gollum pojesti Bilba ako ovaj izgubi ili da će mu pokazati izlaz iz planina u slučaju da Bilbo bude bolji. Nakon što Bilbo pobijedi u igri pitanjem što mu se nalazi u džepu, Gollum shvaća da mu je Bilbo ukrao prsten i napada ga. U tom trenutku Bilbo otkriva da mu prsten omogućuje nevidljivost pa izbjegava gnjevnog Golluma prije nego što ga počne slijediti do izlaza iz planina.